פרס כנרת לתקשורת, חברה וסביבה
הזוכים

בשנת תשע"א- 2011 פרס כנרת הוענק למיקי חיימוביץ' (ערוץ עשר) ולדוד רגב (ידיעות אחרונות)
הפרס הוענק למיקי חיימוביץ על כתבה עיתונאית המשודרת בעקבות פרויקט "ישראלים 10" שהובילה. בנימוקי ועדת הבחירה נכתב: "הסיפורים הרגישים שמביאה מיקי חיימוביץ בערוץ 10, תורמים תרומה ייחודית ליצירת מודלים חיוביים של פעילות למען החברה והסביבה. הפרויקט מתריס בהצלחה רבה נגד התפיסה הרווחת, כי דרך התקשורת צלחה רק בהביאה חדשות רעות. בהביאה את הסיפורים על תרומתם החיובית של עשרות אנשים טובים באמצע הדרך לחברה שבה אנו חיים, מוכיחה מיקי חיימוביץ שעוד לא אבדה תקוותנו".
הפרס הוענק לדוד רגב (ידיעות אחרונות) על סדרת הכתבות בנושא פרשת תינוק המריבה ובנושא מאבק העובדים הסוציאליים. בנימוקי הוועדה נכתב :"דוד רגב מסקר שנים רבות נושאים חברתיים בעלי חשיבות ואף השכיל להפוך את העובדים הסוציאליים מקבוצה לפרטים, התורמים לחברה תרומה שלא תסולא בפז, ואנו לא תמיד מכירים אותם ואת התנאים הבלתי נסבלים שבהם נעשית מלאכת הקודש הזאת. החשיפה וההאנשה של העובדים הסוציאליים, היא מופת של תרומה תקשורתית לשיח הציבורי".
בשנת תשע"ב -2012 הוענק פרס כנרת השני לעיתונאי גיא רולניק עורך "הארץ  TheMarker" שכתבותיו הצליחו לחולל שינוי בדעת הקהל בישראל בנושא הקשור בחברה וסביבה. בנימוקים נכתב בין השאר: "גיא רולניק, "הצליח ליצור עיתון יוצא דופן, בשנים ספורות. "הארץ דה מרקר" מציג קנה מידה איכותי מצטיין של עיתונות מודפסת ומקוונת ומהווה מצפן לקוראיו להתנהלות בסביבה מורכבת ולא בטוחה, וממלא את תפקידו כעיתונות ביקורתית, חוקרת, מייעצת, מזהירה ומלמדת, עיתונות איכותית".
בשנת תשע"ט- 2019, הוענק הפרס לעיתונאי וכתב הטלוויזיה ערוץ 13 אלי לוי (איש תקשורת). בנימוקי חלוקת הפרס נאמר כי הוא מוענק על "עבודה עיתונאית ייחודית, שבאה לידי ביטוי בכתבות וראיונות, סיפורים אנושיים ותחקירים, שהביאו לצופי ערוץ 13 את האדם, הטבע והסביבה באזור צפון הארץ. כתבות שהעלו לסדר היום נושאים חדשותיים, בדיווחי אמת, תוך שמירה על כללי האתיקה העיתונאית".
בשנת תשפ"א –2021 הוענק הפרס לתומר אביטל מייסד גוף התקשורת "שקוף" "על תרומתו לדיון הציבורי בתחום הפוליטי מעודדת שיח פתוח המביא לידי ביטוי את מגוון הקולות והדעות. המיזמים שייסד ולוקח בהם חלק פעיל, מעלים על סדר היום את חשיבות הדיון הציבורי לקיומה של הדמוקרטיה הישראלית".
הפרס הוענק גם לעיתונאי הוותיק גדעון אלון. בעיקר "על פועלו ככתב פרלמנטרי בעיתון "הארץ" ובעיתון "ישראל היום". "אלון ליווה בכתיבה מעמיקה וייחודית מאבקים ותככים פוליטיים, סיקר את מליאת הכנסת ופעילות ועדותיה ואת המתרחש מאחורי הקלעים בבית המחוקקים"
בשנת תשפ"ב- 2022 הוענק הפרס לעיתונאית ואשת הטלוויזיה אפרת לכטר. בנימוקי הענקת הפרס לאפרת לכטר נכתב בין השאר "על עבודתה העיתונאית, המעמיקה, הרגישה והאיכותית בחברת החדשות של ערוץ 12 ו"אולפן שישי". פרסום כתבות וראיונות, סיפורים אנושיים ותחקירים, שבהם הביאה לידי ביטוי באנושיות רבה את סבלם של הפליטים, במיוחד נשים וילדים בכל חלקי העולם". /
בשנת תשפ"ג- 2023 הוענק הפרס לעיתונאי והפובליציסט בן דרור ימיני מידיעות אחרונות. בנימוקי הפרס נכתב בין השאר כי הוא מוענק "על עבודתו רבת השנים כעיתונאי ופובליציסט ייחודי, שאינו חושש להביע את עמדתו המנומקת גם כשזו אינה בקונצנזוס, לבקר בחריפות מדיניות ומנהיגים מימין ומשמאל, להציג באופן בהיר ומעמיק סוגיות שבמחלוקת, כל זאת תוך שמירה על שפה נקייה וכיבוד הזולת"
בשנת תשפ"ד- 2024 הוענק הפרס לעיתונאי גיא ורון ערוץ 12. בנימוקי הענקת הפרס נכתב ״במהלך עבודתו מאז ה-7 באוקטובר בלט גיא ורון בסיקור מקיף ומדויק, כשהוא מציג אקטואליה בהקשר היסטורי ותרבותי, עם דגש על סיקור מאוזן ומגוון. הקפיד לתת במה לתושבי הצפון ולגורמים צבאיים ומדיניים. בעבודתו מהשטח, הציב רף גבוה של פעילות עיתונאית ללא מורא תחת אש וסיכון חיים, כדי להציג מראה ששיקפה את מצבם הקשה של תושבי הצפון. דיווחיו במהלך מלחמת "חרבות ברזל" הצטיינו בגילוי רגישות ויכולת תיאורית יוצאת דופן, וחשפו סיפורי גבורה והרס. גיא ורון הוא דמות לחיקוי לעיתונאים וכתבים מתחילים על דרכו האנושית והמקצועית"